******

***ПОЗДРАВИТЕЛЕН АДРЕС***

***По случай 1 октомври - Международен ден на възрастните хора***

***УВАЖАЕМИ ГОСПОЖИ И ГОСПОДА,***

*Приемете моите най-сърдечни поздравления по случай Международния ден на възрастните хора!*

*На този ден отдаваме почит на дълголетието, мъдростта и заслужено признание към Вас – нашите родители, баби и дядовци! Гордея се с неуморния Ви дух, енергия и желание за пълноценен живот!*

*Заслужили сте след усилната работа през годините да се радвате на достойни и спокойни старини, но и все повече имате нужда от обич, внимание, грижи и уважение!* *Уверявам Ви, че Община Добричка и в бъдеще ще бъде съпричастна към Вашите болки, готова да Ви подкрепи при разрешаването на възникнали проблеми.*

*Бъдете все така светъл пример за своите наследници, като със своите съвети им помагате да се справят с трудностите на ежедневието! Защото Вашият опит и житейската мъдрост не могат да бъдат заместени от нито един учебник!*

*Пожелавам Ви да сте много здрави и щастливи, да се чувствате обичани от роднини и близки. Нека дните Ви бъдат изпълнени с положителни емоции и благополучие! Желая Ви да сте все така енергични, да се подкрепяте взаимно и да имате повече приятни поводи да се събирате и да се веселите заедно.*

***ЧЕСТИТ ПРАЗНИК!***

***01.10.2018 г. С уважение,***

***инж. Тошко Петков***

***Кмет на община Добричка***